**projektas**

**reg. Nr. T-101**

**2.20. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS TARYBOS 2014 M. GRUODŽIO 19 D. SPRENDIMO NR. T1-257 „DĖL VIEŠAME AUKCIONE PARDUODAMO PASVALIO RAJONO SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ SĄRAŠO PATVIRTINIMO“ PAKEITIMO**

2021 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 21 straipsnio 4 dalimi, Viešame aukcione parduodamo valstybės ir savivaldybių nekilnojamojo turto ir kitų nekilojamųjų daiktų sąrašo sudarymo tvarkos aprašo, patvirtinto Lietuvos Respublikos Vyriausybės 2014 m. spalio 28 d. nutarimu Nr. 1179 „Dėl Viešame aukcione parduodamo valstybės ir savivaldybių nekilnojamojo turto ir kitų nekilojamųjų daiktų sąrašo sudarymo tvarkos aprašo patvirtinimo“ (su visais aktualiais pakeitimais), 3.2, 21 punktais, Pasvalio rajono savivaldybės taryba nusprendžia

 pakeisti Viešame aukcione parduodamo Pasvalio rajono savivaldybės nekilnojamojo turto ir kitų nekilnojamųjų daiktų sąrašą, patvirtintą Pasvalio rajono savivaldybės tarybos 2014 m. gruodžio 19 d. sprendimu Nr. T1-257 „Dėl Viešame aukcione parduodamo Pasvalio rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“ (Pasvalio rajono savivaldybės tarybos 2021 m. vasario 24 d. sprendimo Nr. T1-10 redakcija) (toliau – Sąrašas):

 1. pripažinti netekusia galios Sąrašo 14 eilutę;

 2. pakeisti Sąrašo 20 eilutę ir ją išdėstyti taip:

|  |  |  |  |
| --- | --- | --- | --- |
| 20. | 6117/10000 dalis gyvenamojo namo (registro Nr. 35/15670, unikalus Nr. 6792-6002-4016, pažymėjimas plane – 1A1m, namo bendras plotas – 57,28 kv. m, statybos metai – 1926, pastatas medinis, 1 aukšto) su ½ ūkinio pastato (registro Nr. 35/15675, unikalus Nr. 6792-9002-9027, pažymėjimas plane – 2l1p, pastato užstatytas plotas – 42,00 kv. m, statybos metai – 1929, pastatas akmeninis, 1 aukšto) | Kauklių k. 9A, Pušaloto sen., Pasvalio r. sav. | 0,00 |

Sprendimas gali būti skundžiamas Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus specialistė Živilė Kripaitienė

2021-05-07

Suderinta DVS Nr. RTS-103

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TARYBOS 2014 M. GRUODŽIO 19 D. SPRENDIMO NR. T-257 „DĖL VIEŠAME AUKCIONE PARDUODAMO PASVALIO RAJONO SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ SĄRAŠO PATVIRTINIMO“ PAKEITIMO**

2021-05-07

Pasvalys

**1. Problemos esmė.**

 Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 21 straipsniu, Lietuvos Respublikos Vyriausybės 2014 m. spalio 28 d. nutarimu Nr. 1178 „Dėl Valstybės ir savivaldybių nekilnojamųjų daiktų pardavimo viešo aukciono būdu tvarkos aprašo patvirtinimo“ ir Lietuvos Respublikos Vyriausybės 2014 m. spalio 28 d. nutarimu Nr. 1179 „Dėl viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo patvirtinimo“ Savivaldybės nekilnojamasis turtas parduodamas viešo aukciono būdu, prieš tai jį įtraukus į viešame aukcione parduodamo Savivaldybės nekilnojamojo turto sąrašą. Į jį gali būti įtrauktas Savivaldybės nekilnojamasis turtas, nenaudojamas Savivaldybės funkcijoms atlikti ar teisės aktų nustatyta tvarka pripažintas nereikalingu, netinkamu (negalimu) naudoti. Vadovaudamasi šiais teisės aktais, Savivaldybės administracija teikia Pasvalio rajono savivaldybės tarybai tvirtinti viešame aukcione parduodamo Savivaldybės nekilnojamojo turto sąrašą arba jo pakeitimo projektą.

Šiuo sprendimo projektu siūloma pakeisti Viešame aukcione parduodamo Pasvalio rajono savivaldybės nekilnojamojo turto ir kitų nekilnojamųjų daiktų sąrašo, 20 eilutę, įrašant ½ ūkinio pastato, kuris yra priskirtas prie 6117/10000 dalies gyvenamojo namo, esančio Kauklių k. 9A, Pušaloto sen., Pasvalio r. sav. Taip pat iš sąrašo išbraukti 1 parduotą objektą – mokyklą su priklausiniais, adresu Žemaitės g. 2, Pušalotas, Pasvalio r. sav., kuris nurodytas sąrašo 14 eilutėje.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Naujų teisinio reguliavimo nuostatų nesiūloma. Savivaldybės administracija galės skelbti viešus aukcionus ir parduoti Savivaldybės funkcijoms vykdyti nebereikalingą savivaldybei nuosavybės teise priklausantį nekilnojamąjį turtą. Pardavus minėtą turtą, gautos pajamos papildys Savivaldybės biudžetą.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų reikės turto vertinimui, skelbimams spaudoje ir elektroniniams aukcionams.

**4.** **Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5.** **Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – nereikia.

**6.** **Sprendimo projekto iniciatoriai**. Savivaldybės administracijos Strateginio planavimo ir investicijų skyrius.

**7.** **Sprendimo projekto rengimo metu gauti specialistų vertinimai ir išvados.** Sprendimo projektui pritarta.

Strateginio planavimo ir investicijų skyriaus specialistė Živilė Kripaitienė